cyanic-selkie/wikianc huggingface dataset:
Simba
Die Leeukoning (The Lion King)
Timon en Pumbaa lok 'n paar hiënas weg, wat Simba die kans gun om na Scar te sluip. Hy konfronteer sy oom, wie op sy beurt Simba oortuig om valslik te beken dat hy vir Mufasa se dood aanspreeklik gehou moet word, en probeer Simba, met die hulp van sy hiëna-weermag, om die lewe te bring. Ewenwel, soos Simba aan die rand van Leeurots se voorgebergte vasklou, fluister Scar, wat onder die indruk is dat hy gewen het, aan Simba die waarheid omtrent Mufasa se dood. 'n Verwoede Simba vlieg op en druk Scar se strottehoof teen die grond vas en dwing hom hierdeur om die waarheid aan die nabye leeuinne te bieg. 'n Geveg volg terwyl Leeurots in ligte laaie is, wat veroorsaak is toe 'n weerligstraal 'n dooie boom getref het. Nala versamel al die ander leeuwyfies, wat haar ma Sarafina en die gewese Koningin Sarabi insluit, en val die hiënas aan.
Simba wen die stryd deur Scar oor 'n krans te gooi. Laasgenoemde word deur die hiënas doodgemaak, sienend dat hy vroeër in 'n teenoormekaarstelling met Simba hulle as die ware vyand beskou het, in 'n poging om homself te verontskuldig. Simba neem uiteindelik sy regmatige plek op Leeurots in, en brul onder gietende reën oor sy koninkryk uit.
Die Leeukoning II: Simba se Trop (The Lion King II: Simba’s Pride)
Simba, wat nou besef dat Kovu duistere bybedoelings gehad het toe hy Kiara gered het, verban die leeu en weier om sy verskonings aan te hoor. Kiara is hierdeur verbysterd, sê vir Simba dat hy nooit Mufasa sal wees nie en gaan soek vir Kovu. Die liefdespaartjie verenig in die woestyn later daardie nag.
Voëleiland, Algoabaai
Strandings
In 1755 het die Doddington (skip) en in 1871 die Western Hope op Bird Island vergaan. Nou staan daar die Voëleiland-vuurtoring. Die laaste permanente vuurtoringwagter het die eiland in 1968 verlaat.
Dubbelkoppelaarratkas
'n Dubbelkoppelaarratkas is 'n tipe semi-outomatiese ratkas of outomatiese motortransmissie wat gebruikmaak van twee afsonderlike skakels. Op die een koppeling is die ewe ratte en op die ander koppeling die onewe ratte. Dit kan beskryf word as fundamenteel twee afsonderlike handratkaste (met hul onderskeie koppelaars) vervat binne een hulsel, wat as 'n eenheid werk.
J.J. de Kock
J.J. de Kock (1816 – 1863) was ’n negentiende-eeuse Afrikaanse regsgeleerde, akteur, digter en skrywer.
Grysborsboomekster
Die voëls is omnivore wat in woude en digte plantegroei floreer. Hulle kom dikwels saam met die witkeellystergaai in ’n gemengde swerm voor. Hulle werk stelselmatig saam deur die woude, bergrose, eike en ander breëblaarbome, veral soggens.
Beskrywing
duimnael|links|’n Grysborsboomekster van [[Indië]]
Shabnim Ismail
Binnelandse loopbaan
Ismail het op ouderdom 17 haar buiging vir die vroueseniorspan van die Westelike Provinsie in Oktober 2005 gemaak, tydens die 2005-06 seisoen van die Suid-Afrikaanse Provinsiale Vroueliga. Sy het 15 paaltjies in haar debuutseisoen geneem, die tweede meeste vir die Westelike Provinsie ná Shandre Fritz en Alexis le Breton. Dit is gevolg deur 21 paaltjies tydens die 2007-08 seisoen, wat die sesde meeste in die kompetisie was. Sy verlaat die Westelike Provinsie vir Gauteng in die 2015–16 seisoen.
Johannes van der Walt (veldkornet)
Johannes Petrus van der Walt (Colesberg, Kaapkolonie, 23 September 1812 – plaas Torbecke, distrik Bloemfontein,Oranje-Vrystaat, 26 Oktober 1864) was ’n boer, veldkornet en ’n stigter van die eerste gemeente van die Gereformeerde Kerk in die Oranje-Vrystaat, naamlik Reddersburg.
Lugband
Ontwikkeling
Katoenkoord is sedert 1920 gebruik en in die soektog na kunsstowwe is daar in 1935 na rayon (kunssy) oorgeskakel, terwyl Michelin selfs staaldraad en later nylon begin gebruik het. Ander belangrike ontwikkelings was die bekendstelling van straallaagbande deur Michelin in die vyftigerjare, en die gebruik van poliësterkoord deur Goodyear in die sestigerjare.
Bandkonstruksie
By straallaagbande word die dwarslêende skeringsdrade met ŉ gordel, waarvan die skeringsdrade in die looprigting van die band lê, bedek. Die gordel word met tekstiel- of staalkoorde versterk, waaraan die name tekstielgordel-straallaagband en staalgordel-straallaagband ontleen is. Staalgordels help mee om 'n band relatief koel te hou, maar as dit beskadig word, is die band onbruikbaar en kan dit byvoorbeeld nie versool word nie.
Hannover
Geskiedenis
Hannover het in die Middeleeue as 'n klein nedersetting van riviervissers en veermans op 'n hoër geleë terras van die Leinerivier ontstaan – sy vroeë naam Honovere beteken dan ook letterlik "die hoë oewer". Naby die dorp was 'n belangrike kruispad van twee handelspaaie en 'n oorgang oor die rivier.
Andries de Klerk
Lewe en werk
Andries Johannes Bester de Klerk is op 2 Julie 1908 op Williston in die Kaapkolonie (sedert 1994 in die Noord-Kaap) gebore. Hy kry sy skoolopleiding aan die Hoërskool Swellendam en die Suid-Afrikaanse Kollegeskool in Kaapstad. Ná matrikulasie tree hy tot die staatsdiens toe en verwerf sy B.A.-graad deur buitemuurse studie. In 1928 word hy aangestel as klerk in die Departement van Lande. Agt jaar later word hy vertaler in die Departement van Verdediging en daarna word hy in ’n soortgelyke betrekking aangestel in die Administrasie van Suidwes-Afrika. In 1942 word hy hoofvertaler in die Kaaplandse Provinsiale Administrasie, daarna ondersekretaris en later Adjunk-sekretaris van die Kaaplandse Administrasie. Op 1 Januarie 1967 word hy aangestel as Provinsiale Sekretaris van die Kaapprovinsie, ’n pos wat hy beklee tot met sy aftrede op 31 Julie 1970. In 1952 is hy een van die hooforganiseerders van die Van Riebeeckfees in Kaapland. Hy is jarelank bestuurslid en ook ondervoorsitter van die Kaapstadse Afrikaanse Toneelvereniging, asook voorsitter van die Operakomitee van die Kaapse Raad vir Uitvoerende Kunste (KRUIK) en lid van die Dramakomitee, nadat hy in Pretoria lid van die Volksteater was. Hy is getroud met Hélène Pienaar-de Klerk, self ’n bekende dramaturg en aktrise. Die egpaar het drie dogters. Hy is in September 1993 na ’n lang siekte in Pretoria oorlede
Odin
Skepper
Odin vorm ’n goddelike drie-eenheid met Vile en Vé. Sommige bronne vermeld egter ’n drie-eenheid met Hoenir en Lodur.
Willem de Klerk
duimnael|regs|250px|[[Die Vaderland berig op 22 Oktober 1956 oor die inwyding van die Gereformeerde kerk Krugersdorp. Ds. De Klerk, die leraar, het die kerk oopgesluit. Dit is ontwerp deur die Pretoriase argitek Johan de Ridder, ’n lidmaat van die Gereformeerde Kerk.]]
Joe Alwyn
Persoonlike lewe
Alwyn gaan sedert 2016 uit met die Amerikaanse country-pop-sangeres, Taylor Swift.
Kimriese kat
Die Kimriese kat (Engels: Cymric) is ’n langharige katras wat deur sommige katverenigings beskou word as ’n langharige weergawe van die Manx. Dié twee rasse stem in alle opsigte ooreen buiten die haarlegte en albei kan in een werpsel voorkom.
Krieket
Oorsprong
Krieket is een van baie spele in die “klubbal”-sfeer wat algemeen daaruit bestaan om ’n bal met ’n toestel in die hand te slaan; van die ander sluit in bofbal (wat baie ooreenkomste met krieket toon, albei behoort aan die slaan-en-bal-spele ), gholf, hokkie, tennis, muurbal, pluimbal en tafeltennis. In krieket se geval is die belangrikste verskil die vaste mikstruktuur, die paaltjie (oorspronklik was dit glo ’n “paaltjiepoort” waardeur skape gelei is), wat die kolwer moes verdedig. Die kriekethistorikus Harry Altham beskryf drie “groepe” “klubbal”-spele: die “hokkiegroep”, waarby die bal tussen twee doele gespeel word; die “gholfgroep”, waarby die bal na ’n onverdedigde doel beweeg word (die putjie); en die “krieketgroep”, waarby “die bal ’n mikpunt (die paaltjie) probeer raak en weggeslaan word”.
Groei van amateur- en professionele krieket in Engeland
In 1611 is Cotgrave se woordeboek gepubliseer, waarin die kerklike regbank beskryf, hoe in Sidlesham in Sussex twee gemeentelede, Bartholomew Wyatt en Richard Latter, die kerkdiens op Paasfees versuim omdat hulle krieket gespeel het. Hulle is elkeen met 12 penny beboet en opdrag gegee om boete te doen. Dit is die oudste bekende verwysing na volwasse deelname aan krieket en omtrent die selfde tyd is die oudste bekende intergemeente of dorpwedstryd gespeel – in Chevening, Kent. In 1624 is ’n speler genaamd Jasper Vinall dood nadat hy per ongeluk aan die kop getref is tydens ’n wedstryd tussen twee gemeentespanne in Sussex.
Speelveld
Die kolfblad word aan elke kant met vier wit geverfde lyne gekenmerk: ’n boulkampie, ’n opspringkampie en twee draaikampies. Die drie stompe is sentraal geplaas op die boulkampie, wat agt voet agt duim lank is. Die opspringkampie is vier voet voor die boulkampie en parallel daarmee geplaas; hoewel dit met ’n twaalfvoetlyn gekenmerk word (ses voet weerskante aan die paaltjie), is dit in werklikheid onbeperk in lengte. Die draaikampie word reghoekig met die opspringkampie geplaas sodat hulle die punte van die boulkampie sny; elke draaikampie word deur ’n agtvoetlyn gemerk, sodat dit vier voet agter die boulkampie strek, maar ook as ’t ware onbeperk in lengte is.
Klere en uitrusting
Met verskeie variante bestaan die wedstrydklere gewoonlik uit ’n woltrui met kort of lang moue, lang broeke, woloortrektruie (indien nodig); ’n krieketpet (vir veldwerk) of ’n veiligheidshelm; en skoene of stewels met spykers om die vastrap te verbeter. Die trui is tradisioneel geheel en al wit en dit word só in toets- en eersterangse krieket gedra, maar in korter krieket word eerder spanklere gedra.
Basiese spel: bouler na kolwer
Terwyl die skeidsregter (1) op die beeld aan die bouler se kant staan, staan sy eweknie in die buiteveld, gewoonlik op of naby die veldposisie “regby”, sodat hy op een lyn is met die opspringkampie (7) aan die aktiewe kolwer se kant. Die boulkampie (sonder ’n syfer) is dié waar die paaltjie tussen die draaikampies is (12). Die bouler (4) beoog om die paaltjie (9) met die bal te tref (5) of, ten minste, om te voorkom dat die aktiewe kolwer (8) lopies kan aanteken. Die aktiewe kolwer (8) probeer om met sy kolf sy paaltjie te beskerm en, indien moontlik, om die bal van die kolfblad weg te slaan om lopies aan te teken.
Skeidsregters en tellinghouers
’n Wedstryd se statistieke word op ’n telkaart saamgevat. Voor die invoering van telkaarte is die meeste lopietelling gedoen deur mans wat op uitkykpunte kerwe op telstokkies sit en sny het en lopies is oorspronklik kerwe genoem. Volgens Rowland Bowen is die vroegste bekende telkaartsjablone in 1776 deur T. Pratt van Sevenoaks ingevoer en dit is gou algemeen gebruik. Die eerste telkaarte is glo in 1846 vir die eerste keer by Lord’s gedruk en verkoop.
Eersterangse krieket
Eersterangse krieket word in Engeland veral deur die 18 graafskapklubs gespeel wat aan die graafskapkampioenskap deelneem. Die konsep van ’n graafskapkampioenskap bestaan sedert die 18de eeu, maar die amptelike toernooi is eers in 1890 van stapel gestuur. Die suksesvolste klub is Yorkshire, wat teen 2019 32 amptelike titels gewen het (plus een gedeel).
Invloed op die daaglikse lewe
Krieket het ’n groot impak op die populêre kultuur gehad, sowel in die Britse Statebond as elders. Byvoorbeeld het dit die woordeskat van hierdie nasies, veral die Engelse taal, beïnvloed met verskeie frases soos that’s not cricket (“dit is nie krieket nie”, dis onregverdig), had a good innings (“het ’n goeie beurt”, het ’n lang lewe geleef) en sticky wicket (“taai paaltjie”). On a sticky wicket (aka sticky dog of glue pot) is ’n metafoor wat gebruik word om ’n moeilike omstandigheid te beskryf. Dit het sy oorsprong in ’n term vir moeilike kolftoestande in krieket, veroorsaak deur ’n klam en sagte kolfblad.
Lys van outeurs/Q
Lys van outeurs volgens naam:
Asbestopluma cupressiformis
Asbestopluma cupressiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Klipbaber
Habitat
Die vis verkies om in 'n rotsagtige omgewing te leef in vloeiende riviere met stroomversnellings. Hulle vreet ongewerweldes, veral insekte.
Malawi-suikerbos
Die Malawi-suikerbos (Protea caffra nyasae) is 'n struik wat hoort tot die bekende Protea genus. Die plant is endemies aan Malawi. In Engels staan dit as die Malawi Sugarbush bekend. Dit word as 'n subspesie van die Gewone protea Protea caffra beskou.
Hoekslyper
Die steunstelsel word gewoonlik van harde plastiek of mediumharde rubber gemaak, afhangende van hoeveel buigsaamheid benodig word.
Robert de Kersauson de Pennendreff
Robert de Kersauson de Pennendreff (*15 Februarie 1879, Brest –†11 Junie 1971, Franschhoek) was ’n Fransman wat as vrywilliger tydens die Anglo-Boereoorlog by die Boeremagte aansluit. Hy leer Afrikaans vlot praat en emigreer in 1940 permanent na Suid-Afrika. Hy skryf ’n Afrikaanse boek oor sy wedervaringe tydens die Anglo-Boereoorlog.
Anglo-Boereoorlog
Hy is op die punt om by die Franse militêre akademie aan te sluit wanneer die Anglo-Boereoorlog uitbreek. Daar is in hierdie tyd komitees in Frankryk wat werwing doen vir die Boeremagte en Robert meld aan die komitee dat die bekende veggeneraal De Villebois-Mareuil  sy oom is. Kort na sy mondigwording vertrek hy in April aan boord die skip Admiral na Lourenço Marques om as vrywilliger aan die oorlog deel te neem. Vele ander jongmans wat óf aan Britse óf aan Boerekant aan die oorlog gaan deelneem, is ook aan boord. Verhoudings op die skip is desnieteenstaande beleefd. Op 14 Junie 1900 word hy op Machadodorp, destyds die setel van die regering van Transvaal na die val van Pretoria, deur president Paul Kruger ingesweer as burger van Transvaal. Aanvanklik sluit hy in Middelburg aan by ’n kommando buitelandse vrywilligers onder bevel van kaptein De Kertanguy van Frankryk. Hy kom egter gou agter dat die buitelandse vrywilligers nie gewild was onder die Boere nie, veral omdat meeste geen ervaring van die veld gehad het nie, en hy besluit om eerder by die plaaslike Middelburg-kommando aan te sluit, waar hy onder die bevel van kommandant Trichardt staan en saam met wie hy sy eerste veldslag beleef. Die burgers wil hom aanvanklik nie aanvaar nie, maar nadat hy Afrikaans aanleer maak hy gou vriende en word volle deelgenoot. Tussen Junie en September 1900 neem hy deel aan veldslae te Bronkhorstspruit, Dalmanathu, Warmbad en Lydenburg. In Oktober 1900 sluit hy aan by twee van generaal De Wet se verkenners om by die generaal in die Vrystaat aan te sluit.
Javaanse kat
Geskiedenis
Toe Amerikaanse kat-telers probeer het om ’n langharige weergawe van die Siamese kat te ontwikkel, het hulle die Balinese kat geskep. Die Javaanse kat het as ’n soort neweproduk van dié teelprogram ontstaan. In 1979 het die Cat Fanciers' Association in Amerika die Javaanse kat as ’n aparte ras erken. Ander verenigings beskou dit as ’n variant van die Balinese kat.
Paul Rodenko
Betekenis
Rodenko is saam met sy vrou Jettie Rodenko-Schaper begrawe in die Ooster-begraafplaas in Zutphen. Hulle het 'n seun en dogter gehad.
MobileMe
MobileMe (vroeër iTools en daarna .Mac) was ’n intekengebaseerde versameling van aanlyn dienste en sagteware wat deur Apple aangebied is. Dit is aanvanklik op 5 Januarie 2000 bekendgestel as iTools, ’n gratis versameling van Internetgebaseerde dienste vir Mac OS 9 gebruikers. Op 17 Julie 2002 het Apple dit geherlanseer as .Mac toe dit ’n intekendiens geword het hoofsaaklik vir gebruikers met Mac OS X. Op 9 Julie 2008 het Apple die diens weer geherlanseer (tydens WWOK 2008) as MobileMe waar hulle begin fokus het op gebruikers met Windows, iPads, iPhones, iPod Touch’e en wat Mac OS X gebruik.
Pryse
†Met die uitsondering van Switserland: € 70.25 / € 105.82 (Pryse verkry vanaf www.apple.com/mobileme op 16 April 2010).
.Mac
Soos wat die koste gestyg het, hoofsaaklik weens iDisk-bergingsruimte, die groot navraag vir @mac.com-e-posadresse en toenemende ondersteuningsbehoeftes, is iTools hernoem na .Mac by die Macworld Ekspo New York op 17 Julie 2002. Dit het nou ’n intekengebaseerde dienstepakket geword met ’n toegewysde tegniese ondersteuningspan.
MobileMe
Die lansering van MobileMe is deur verskeie probleme geteister. MobileMe, as ’n .Mac-opvolger, is aanvanklik gekritiseer omdat dit onstabiel was en omdat dit sinkroniseringsprobleme gehad het. Gebruikers het gekla dat hulle nie toegang tot enige van die Mail-funksies kon kry nie. Die vermoede was dat dit verband hou met die oorskakeling van .Mac na MobileMe. Die gratis proef van MobileMe het sommige Europese en Australiese intekenaars se kredietkaarte gehef, wat daartoe gelei het dat Apple terugbetalings moes doen en die gratis proef met vier maande verleng. As gevolg van die probleme om .Mac-rekeninge oor te skakel en ander probleme, het Apple ’n status-nuusblad geskep en die ondersteuningsblad vernuwe.
Tuinstad
Howard se boek, wat in 1902 onder die titel Garden Cities of To-morrow herdruk is, is geïnspireer deur die Amerikaanse joernalis en skrywer Edward Bellamy (1850–1898) se utopiese roman Looking Backward: 2000–1887, wat in 1888 gepubliseer is, en die Amerikaanse politieke ekonoom en joernalis Henry George (1839–1897) se werk Progress and Poverty (1879). Howard se geïdealiseerde tuinstad met 'n kenmerkende konsentriese uitleg en oop ruimtes, openbare parke en ses radiale lane met 'n wydte van 120 voet (37 m) wat vanuit die stadskern sou loop, sou 'n bevolking van 32 000 op 'n oppervlakte van 6 000 akkers (2 400 hektaar) huisves.
Elke tuinstad is as selfvoorsienende gemeenskap beplan. Sodra dit sy maksimale bevolking sou bereik, sou 'n nuwe tuinstad in die nabyheid ontstaan. 'n Vol-ontwikkelde nuwe stad sou volgens Howard uit enkele tuinstede bestaan wat as satellietstede rondom 'n sentrale nedersetting met 58 000 inwoners geleë was en deur paaie en spoorweë met mekaar verbind is. In 1903 is die eerste tuinstad ontwikkel wat op Howard se konsep berus het. Letchworth, wat sowat 30 myl noord van Londen in die Engelse graafskap Hertfordshire ontstaan het, was 'n sukses. In 1920 is 'n tweede tuinstad, Welvyn Garden City, naby Letchworth gevestig.
Lys van outeurs/T
A – B – C – D – E – F – G – H – I – J – K – L – M – N – O – P – Q – R – S – T – U – V – W – X – Y – Z
Christo Viljoen
Jeugjare
Van 1955 - 1959 is Viljoen ingeskryf vir B.Sc., B.Ing. gradestudie (Elektrotegniese ingenieurswese, swak- en swaarstroom) aan die Universiteit van Stellenbosch, waar hy aktief deelneem aan die openbare studentelewe, onder andere as redaksielid van die studentekoerant Die Matie en die Stellenbosche Student, hoof-joolorganiseerder (1959) en as nasionale president van SAFUIS (SA Federasie van Universiteits-Ingenieurstudente).
Tydens 'n vakansietoer deur Europa ontmoet hy sy toekomstige eggenote, Hana Stehlik, gebore in Praag, Tsjeggo-Slowakye, wat saam met haar ouers in 1962 na Australië geëmigreer het. Die egpaar is op 25 Junie 1965 in Pretoria in die huwelik bevestig, terwyl Viljoen as ingenieur by die Derdepoort Radiostasie, Pretoria van die Departement Pos- en Telegraafwese werksaam was. Uit die huwelik is drie kinders gebore, Marenka, Annakie en Francois, en hulle het 7 kleinkinders.
Uitsaaiwese
Kort na sy aanstelling as SAUK-raadsvoorsitter het hy die daaglikse kommentaar wat soggens voor die nuus oor die radio uitgesaai is (die ekwivalent van ‘n koerant se hoofartikel), en wat deur sy voorganger dr Brand Fourie ingestel was, afgeskaf, en die beginsel van "reg tot repliek" op nuusuitsendings ingestel. 'n Groot uitdaging was om die SAUK om te skakel van 'n organisasie wat groot verliese ly na 'n winsgewende organisasie, wat danksy groot besnoeiings en personeelvermindering reggekry is.
Moskonfyt
Uitvoer
Daar was jare dat die druiwe-oes te groot was vir die plaaslike mark. Groot sukses is behaal met die uitvoer van moskonfyt. Dit was veral te danke daaraan dat 5 ton druiwe ongeveer 'n ton moskonfyt gelewer het en dus 80% minder skeepsruimte opneem. In Engeland was daar 'n goeie afsetgebied vir moskonfyt om die gehalte van die plaaslike wyne te verbeter.
Loopvoëls
Indeling
Die verteenwoordigers van loopvoëls wat vandag nog voorkom, word in 4 ordes ingedeel, naamlik volstruise (orde Struthioniformes), wat slegs in Afrika voorkom, die nandoes (Rheiformes) van Suid-Amerika, die kasuarisse (Casuarii-formes) van Australië en Nieu Guinee en die kiwi's (Apterygiformes) van Nieu-Seeland.
Lewende verteenwoordigers
Hulle hardloop met gerysde vere en swaaiende nekke om die henne en kan plotseling van rigting verander deur die een vlerk op te lig en die ander te laat sak. Die haan is alleen verantwoordelik vir die bou van die nes en die uitbroei van die eiers. Die henne lê elk 10 tot 15 eiers in 'n gemeenskaplike nes en bemoei hulle verder glad nie daarmee nie. Aangesien daar tot 80 eiers in een nes kan wees, word ŉ aantal nie heeltemal uitgebroei nie. Die haan versorg ook alleen die kuikens, wat na sowat 6 maande uitgegroei het maar eers na 2 of 3 jaar geslagsryp is.
Wolwedansdam
Beskrywing
Die wal is 70 m hoog met 'n kruinlengte van 270 m. 'n Onbeheerde oorloop van 75 m met 'n maksimum oorloopvermoë van 1 920 kubieke meter per sekonde is deel van die dam. 'n Meervlakuitlaatstelsel met 'n maksimum uitlaatvermoë van 30 kubieke meter per sekonde kan water in die rivier onder die dam vrystel. Die dam het 'n opgaarkapasiteit van 24 miljoen kubieke meter.
Konstruksie van die damwal
Die vestiging van PetroSA (toe nog bekend as Mossgas) en die aanleg se benaderde waterbehoeftes is in Junie 1987 aangekondig. PetroSA sou teen die einde van 1990 water benodig. Dit het beteken dat die Departement Waterwese binne die kort bestek van drie jaar die projek moes voltooi en voldoende water vir die gasaanleg se behoeftes moes opgaar. Hierdie mikpunt is maklik bereik. Die bou van die Wolwedansdam het in Oktober 1987 begin. Die dam is binne twee jaar voltooi en opgaring het op 18 April 1990 begin.
Om by hierdie beperkende faktor aan te pas is die rolbeton in twee fases geplaas. Die eerste plasing is in die lente van 1988 (van September tot Desember) gedoen. Die oorblywende 56 m walhoogte is in die winter van 1989 (van einde Mei tot einde Oktober) afgehandel. Tussen die twee rolbetonplasings is die wal se hoërliggende fondamentuitgrawings, die tonnelwerk vir die twee dreineringstonnels, en die plasing van massa- en gewapende beton vir die uitlaatblok, uitlaathuis en inlaattoringbasis afgehandel. Die konstruksie van die stroomafskort en inlaattoring is as 'n deurlopende operasie gedoen terwyl die vordering met die inlaattoring altyd net ’n kortkop voor die rolbetonplasing gehou is.
Vera Moechina
Stalinistiese tydperk
Die standbeeld is tot in 2003 in die Moskouse Al-Russiese Uitstallingsentrum vertoon en het daarna intensiewe restourasiewerk ondergaan. In laat 2009 is dit op 'n hoër sokker geplaas en kan sedertdien weer op die uitstallingsterrein besigtig word.
Prins Alfredpas
Trivia
Soms word die pas verkeerdelik die De Vlugtpas genoem. Die Karoo-tot-Kus bergfietswedren wat jaarliks gedurende September plaasvind gaan ook deur die pas. Die wedren is uiters gewild onder andere vir die pragtige natuurskoon.
Lugstroom
Indeling van lugsoorte
'n Kombinasie van die verskillende kodes kan ook gebruik word. So byvoorbeeld word maritieme polêre lug met die kode mPL aangedui.
Lys van outeurs/U
Lys van outeurs volgens naam:
Lugspoortrein
Lugspoortreine loop op spoorlyne wat in hul geheel of gedeeltelik op viadukte (oorbrûe) aangelê is. Hierdie konstruksie is die alternatief wanneer ondergrondse spoorvervoer (moltreine) om ekonomiese of praktiese redes nie gebruik kan word nie.
Bismarck du Plessis
Hy het sy eerste toets vir die Springbokke teen Australië op 7 Julie 2007 in Sydney gespeel.
Lugspoortrein
In 1902 is die spoorlyn geëlektrifiseer en daarna tot in 1950 gebruik, waarna dit gedeeltelik en in 1973 uiteindelik heeltemal gesluit is. Die "Elevated" vorm deel van die agtergrond in talle romans en het ook al in talle films 'n rol gespeel, onder meer in die film The French Connection. Uit ongeveer dieselfde tyd dateer die lugspoortrein van Chicago, wat in 1892 in gebruik geneem en in 1905 feitlik die hele stad oorbrug het. Die Amerikaanse stad Boston het ook 'n lugspoorlyn wat oor 38 km strek.
William John Burchell
St. Helena
Alhoewel sy verloofde Lucia Green van voorneme was om met hom te trou, het sy tydens haar skeepsreis na St. Helena in 1807 op die kaptein van haar skip verlief geraak en Burchell ná haar aankoms op die eiland afgesê. Green het vervolgens met die kaptein getrou, en Burchell was tot sy dood 'n vrygesel.
Op St. Helena het Burchell onder andere kennis gemaak met Jan Willem Janssens, die laaste Nederlandse goewerneur van die Kaapkolonie, en die Duitse natuurkundige Martin Heinrich (Hinrich) Lichtenstein wat enkele jare tevore saam met Janssens uitgebreide reise deur die Kaap onderneem het. In 1810 het Burchell op aanbeveling van Janssens na Kaapstad geseil om self plant- en dierkundige navorsing in Suid-Afrika te doen en sy botaniese versameling uit te brei.
Verkenningstogte in Suider-Afrika
Burchell het sy ekspedisie later in sy Travels in the Interior of Southern Africa beskryf, 'n werk wat in twee boekdele in 1822 en 1824 verskyn het. Daar is min twyfel dat hy van voorneme was om 'n derde boekdeel te publiseer aangesien die tweede deel lank voor die voltooiing van sy reis eindig. 'n Fotomeganiese herdruk van sy werk is in 1967 deur C. Struik Uitgewers in Kaapstad uitgegee. In respektiewelik 2010 en 2012 het Nabu Press en Ulan Press herdrukte uitgawes vrygestel wat deur amazon.com verkoop word.
Jan Jonathan Serfontein
Serfie Serfontein was ook leier van die Oranje-Vrystaatse Nasionale Party.
Piramides van Giza
Die Groot Piramide en die Piramide van Chafra is die grootste piramides wat in Antieke Egipte gebou is, en hulle het algemeenbekende voorbeelde van Antieke Egipte in die Westerse Wêreld geword. Hulle het veral tydens die Hellenistiese tydperk bekend geword, toe die Groot Piramide deur Antipater van Sidon as een van die Sewe wonders van die wêreld gelys is. Dit is verreweg die oudste van die Antieke wonders en die enigste wat nog bestaan. Die Piramides van Giza is in 1979 deur Unesco as 'n wêrelderfenisgebied gelys.
Asbestopluma gracilis
Asbestopluma gracilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Sentour (sterrebeeld)
Sterre
Sentour bevat die Alpha Centauri-stelsel, ’n driester-stelsel wat uit ’n dubbelster en ’n heelwat dowwer rooi dwerg, Proxima Centauri, bestaan. Proxima is die naaste bekende ster aan die Son.
Die vierde helderste ster in die sterrebeeld is Beta Centauri, of Hadar.
Een van die naaste aktiewe sterrestelsels aan die Aarde is Centaurus A: op 11 miljoen ligjare. Dit het ’n supermassiewe swartkolk in sy kern.
Agulhasstroom
Die seestroom is warm (23 – 26 °C) en vloei teen 'n spoed van 5 knope. Die stroom is 100 km breed en 3 000 m diep en lewer water teen 'n tempo van 70 miljoen m3 water per sekonde aan die Agulhasbank. Wanneer die stroom verby die Agulhasbank is, swaai dit eers suidwaarts en later ooswaarts terug na die suidwes Indiese Oseaan en staan dan bekend as die Agulhasterugkeerstroom.
Nadia de Kock
Skryfwerk
Ander kortverhale is saam met dié van Annemari Coetser, Trisa Hugo en Anél Heydenrych in die bundel “Viersprong” gepubliseer.
Koos Venter
Kerkleier
duimnael|regs|200px|Die buiteblad van Venter se geskrif van 1875, Wat is Waarheid?. Venter was 'n tipiese verteenwoordiger van die Dopper-trekboere van die noordoostelike Kaapkolonie. Sy vader het reeds openlik in die NG gemeente Colesberg met ds. Thomas Reid en gevolglik met die ring van Graaff-Reinet van die NG Kerk gebots omdat hy "nuwighede" en 'n nuwe godsdienstige gees opgemerk het wat afgewyk het van die oorgelewerde Gereformeerde godsdiens. In sy omgewing is Venter jare lank geskool in die lydelike verset. Gevolglik het hy in 1856 in die Vrystaat reeds die mondstuk geword van familie- en geesgenote uit Transvaal, die Vrystaat en die Noordoos-Kaapland.
Brasiliaanse korthaarkat
Die Brasiliaanse korthaarkat (Portugees: Gato Pêlo Curto Brasileiro; Engels: Brazilian Shorthair) is die eerste katras van Brasilië wat internasionaal erken word.
Documenta
documenta I, 1955
Bode het in die vroeë 1950's daarin geslaag om die stad Kassel, die deelstaat Hesse en die Federale Regering van Wes-Duitsland te oortuig dat 'n uitstalling van eietydse kuns saam met die tuinskou in Kassel in 1955 gehou moes word. Bode en Haftmann het daarin geslaag om byna 700 werke van internasionale kunstenaars byeen te bring. Die uitstalling is op buitengewone wyse in die witgekalkte ruïnes van die 19de eeuse neo-klassisistiese Museum Fridericianum gehou. Bode se slagspreuk was: "om ruimtes te skep, om ruimtelike verhoudings te skep waarin skilderye en beelde ten beste waardeer kan word, waarin kleur en stemming versterk word". Dit was 'n suksesresep en tot vandag toe sukkel ander om hom in die rol te ewenaar. Bode en Haftmann wou met die eerste documenta wys hoe die Europese en wêreldse tydsgees ontwikkel het, hoe dié gees vorm in kuns aangeneem het, die verhouding waarin Duitsers daartoe kon staan en wat hulle daaruit kon leer.
documenta III, 1964
Bode het met d3 sy nuwerwetse uitstallingstyl verder uitgebrei. Drie prente van die Amerikaanse skilder Sam Francis, wat spesiaal vir die trappe van die Basel-kunssaal geskep is, is byvoorbeeld in 'n seshoekige saal met natuurlike lig van bo af vertoon. Dit het die werk met 'n byna heilige sin beklee.
documenta VII, 1982
Die Nederlandse kunshistorikus Rudi Fuchs was die kunsdirekteur van documenta 7 wat in 1982 gehou is. Fuchs het die Museum Fridericianum van buite laat restoureer en die binnekant laat moderniseer tot 'n eietydse museumgebou. d7 het dan ook 'n duidelike museum-georiënteerde karakter gehad. Eietydse kuns, geskep deur verskillende generasies, is op tradisionele wyse voorgestel in die museum wat gepoog het om kuns van die maatskaplike werklikheid te beskerm. Fuchs wou kuns bevry van die "verskeie beperkinge en sosiale parodieë waarin dit vasgevang is". Hy wou die uitstalling ook nie beperk tot 'n spesifieke teoretiese konsep nie. Hoewel Fuchs klem gelê het op die kunstenaar se individuele aard het hy nogtans in die uitstallingontwerp verwys na verbindings tussen die kunstenaars en hulle plek in kulturele tradisie. Kunswerke is nie volgens kunsstyle, groepe of geografiese oorsprong gerangskik nie en het eerder "individuele dialoë" gevolg.
Fuchs se benadering was beskryf as "stelselmatig onstelselmatig". Hy wou Amerikaanse kuns van daardie tydperk direk met dié van Europa vergelyk. Op daardie stadium het daar egter ernstige twyfel geheers oor die krag en kwaliteit van Europese kuns. Veral die rigting wat die Nuwe Wildes (Neuen Wilden), 'n groep skilders in Duitsland, ingeslaan het, het gelyk of dit enige verwagtings van nuwe inhoud verydel het.
documenta IX, 1992
Hoet het in d9 weggebreek van dokumenta-tradisie deur geen teoretiese konsep te ondersoek of 'n tematiese konteks te verskaf nie. Hy het die hooftaak van eietydse kuns gesien as die verskaffing van werklike subjektiewe ondervindings om te dien as teenwig vir 'n realiteit wat al hoe meer virtueel was. Hy het hom tydens die voorbereiding van die uitstalling as volg uitgelaat: "Kuns self sal ons vertel wie dit is. Nie ek nie. Ek kan slegs 'n kaartjie aanbied vir die ontdekkingsreis. […] Die documenta moet nie besnoei word tot een sentrale idee nie. Ek het geen konsep nie. Ek bou slegs 'n struktuur wat 'n konsep voorstel." Die enigste leiding wat Hoet aan die toeskouer verskaf het was die liggaam as metafoor en hy het die documenta dan ook die titel "From body to body to the bodies" gegee. Die d9 program het ook jazzopvoerings, boks en bofbal ingesluit.
documenta XI, 2002
Enwezor het gemeen dat hedendaagse kuns in die publieke domein hoort. Hy het ook geglo ook dat die meganismes wat kuns dié publieke posisie verskaf heroorweeg moet word en dat nie net kuns en die plek daarvan in die samelewing bespreek moet word nie, maar ook die algehele magstruktuur in die wêreld. Verder het hy geglo hy dat die doel van kuratorskap nie is om 'n "smaakmaker" te wees nie, maar om "kennis te produseer" - nie net van kuns nie, maar van die wêreld waarin dit gemaak word.
Uitstalruimtes
In 1959 is die Orangerie en die Palais Bellevue tot die uitstalruimtes vir documenta 2 toegevoeg. Die Orangerie is in die Staatspark Karlsaue geleë. Dit is tussen 1703 en 1711 deur Landgraaf Karel gebou. Tydens die Tweede Wêreldoorlog is die Orangerie in 'n Britse lugaanval in Oktober 1943 erg beskadig. Die ruïne is voorlopig gerestoureer en die gebou het in 1955 as 'n uitsallingsoord vir die tweede Bundesgartenschau (tuinskou waaruit documenta ontstaan het) gedien. In die 1970's is die voorkoms van die gebou gerestoureer. Die fasade is die enigste deel wat lyk soos in 1872; die binnekant is geheel en al oor ontwerp en oor gebou. Die Orangerie is ook vir 'n aantal ander documenta insluitend d3, d9 en d10 gebruik. Die Palais Bellevue is in 1714 ook deur Landgraaf Karel opgerig. Die gebou het aanvanklik as 'n observatorium gedien en later as van die nou vernietigde Schloss Bellevue. Dit huisves vandag die Grimm-broers-museum wat weer in 1992 as uitstalruimte gebruik is.
In 2002 is die voormalige Bindingbrouery as uitstalruimte vir documenta 11 gebruik. Die brouery is in 1861 as Brauerei Losch langs die Fuldarivier opgerig, later as Herkules-Brauerei herdoop en uiteindelik in 1972 Binding-Brauerei genoem. Dit is oor die verloop van die volgende 100 jaar vier keer uitgebrei. Nadat die brouery in 1999 gesluit is, is die Duits-Italiaanse argiteksfirma Kühn Malvezzi in 2001 aangestel om die gebou aan te pas vir gebruik in documenta 11. Die argitekte het die terrein omskep in 'n ideale kunsruimte deur 'n buigsame rooster te ontwerp wat vir kuratoriale redes aangepas kan word tot die dag voor die uitstalling. Minimale inbreuk is gemaak op die essensie van die gebou en die gedeeltelik geskiedkundige fasade. Dit is gedoen deur 'n eenvormige 5-meter-hoë wit muurstruktuur te gebruik om die uitstalruimte te skep. Die roosterontwerp het 'n modulêre matriks met kamers van verskillende groottes en uitlegte moontlik gemaak; soos in 'n stad. Die brouery is nie vir d12 gebruik nie en ondanks verskeie pogings deur die stad Kassel kon 'n nuwe kommersiële gebruik vir die gebou nog nie weer gevind word nie.
Jessica McKenna
Jessica McKenna is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Deadheads (2011) en Lane Woods Finds Love (2016), en in die televisiereeks Serious Music (2016).
Goewerneur-generaal van Suid-Afrika
Sommige van die draers van die pos was lede van die Britse Koninklike Familie insluitend Prins Arthur van Connaught, tussen 1920 en 1923, en die Graaf van Athlone, wat tussen 1923 en 1930 gedien het voor hy die Goewerneur-generaal van Kanada geword het. Soos in ander Dominions, sou dit verander met slegs Suid-Afrikaanse burgers wat die amp in latere jare gedra het. In daardie jare was die ampsdraers natuurlik almal blankes.
Republikeinse strewe
Charles Robberts Swart, die laaste goewerneur-generaal, het die offisier wat die regeringsadministreer (?) geword in April 1961 onder 'n tussentydse maatreël voor hy ingesweer is as die eerste Staatspresident van die Republiek van Suid-Afrika op 31 Mei daardie jaar.
P.B. de Ville
P.B. de Ville (Paarl, 5 September 1858 – 2 November 1896) was 'n lid van die Genootskap van Regte Afrikaners en het 'n aktiewe rol gespeel in die bevordering van Afrikaans in die Paarl in die negentiende eeu.
Vloeibare petroleumgas
Vloeibare petroleumgas (LPG, LP gas of VP gas), ook net na verwys as propaan of butaan, is vlambare mengsels van koolwaterstofgasse wat as brandstof gebruik word in verwarmingstoestelle, kooktoerusting en voertuie. Dit word toenemend gebruik as 'n aerosoldryfmiddel en 'n koelmiddel, deur die vervanging van chloor in 'n poging om skade aan die aarde se osoonlaag te verminder. Indien spesifiek gebruik as 'n voertuigbrandstof word na dit verwys as Autogas.
Variëteite van VPG wat verkoop word, sluit 'n mengsel in wat hoofsaaklik propaan bevat maar algemeen ook mengsels van beide propaan en butaan. In die winter bevat die mengsel meer propaan, terwyl dit in die somer meer butaan bevat. In die Verenigde State van Amerika word hoofsaaklik twee grade van LPG verkoop: kommersiële propaan en HD-5. Hierdie spesifikasies word gepubliseer deur die Gas Processors Association (GPA) en die Amerikaanse Vereniging van Toetsing en Materiale (ASTM). Propaan / butaan versnitte is ook in hierdie spesifikasies gelys.
Asbestopluma hydra
Asbestopluma hydra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gouritsrivier
Bevolking
In hierdie streek woon daar slegs 7 500 mense waarvan die helfte op plase is. Die ander woon in Albertinia (op die N2 nasionale pad), Herbertsdale (op die R329) en Gouritsmond.
Peter Turchin
Werk
Van besondere belang, is sy studie van die hipotese dat bevolkingsdigtheid 'n verhoogde kans op oorlogvoering veroorsaak. Hierdie hipotese is op empiriese gronde gekritiseer. Studies wat gefokus het op spesifieke historiese samelewings en ontledings van kruiskulturele gegewens kon nie daarin slaag om 'n positiewe verband tussen bevolkingsdigtheid en voorkoms van oorlogvoering te vind nie. Turchin, in samewerking met Andrey Korotayev, het getoon dat sulke negatiewe resultate nie noodwendig die bevolking-oorlogvoering hipotese weerlê nie. Bevolking en oorlogvoering is dinamiese veranderlikes. As hul interaksie volgehoue ossillasies veroorsaak, verwag ons in die algemeen nie om 'n sterk korrelasie te vind tussen die twee veranderlikes wat gelyktydig gemeet word nie (aangesien dit uitgestel word). Turchin en Korotayev het wiskundig ondersoek wat die dinamiese patrone van interaksie tussen bevolking en oorlogvoering (met die fokus op interne oorlogvoering) in staatlose en staatssamelwewings kan wees. Vervolgens het hulle die modelvoorspellings in verskeie empiriese gevallestudies getoets: vroeë-moderne Engeland, Han en Tang China en die Romeinse ryk. Hul empiriese resultate het die bevolking-oorlogvoeringsteorie ondersteun: Turchin en Korotayev het gevind dat daar 'n neiging is na ossilasie tussen bevolkingsgetalle en interne oorlogvoeringintensiteit met dieselfde tydperk, maar wissel in fase (met oorloghoogtepunte na bevolkingshoogtepunte). Verder het hulle getoon dat die tempo van verandering van die twee veranderlikes nougeset optree soos voorspel deur die teorie: bevolkingstempo van verandering word negatief beïnvloed deur oorlogvoeringsintensiteit, terwyl oorlogvoeringsverandering positief beïnvloed word deur bevolkingsdigtheid.
Publikasies
Geselekteerde joernaal artikels
Covid-19-pandemie
Wuhan en die koronavirus
Koronavirusse sirkuleer hoofsaaklik onder diere, maar dit is bekend dat dit ontwikkel en mense kan besmet, soos in die gevalle van ernstige akute respiratoriese sindroom (EARS) en Midde-Oosterse respiratoriese sindroom (MORS), tesame met vier verdere koronavirusse wat ligte asemhalingsimptome soortgelyk aan gewone verkoue veroorsaak. Daar is aangetoon dat alle koronavirusse wat mense aangesteek het, van mens tot mens versprei kon word. Dit word vermoed dat die oordrag van koronavirusse hoofsaaklik plaasvind deur noue kontak deur middel van asemhalingsdruppels wat deur 'n draerpersoon wat nies of hoes gegenereer word.
Ontstaan
Die eerste vermeende gevalle is op 31 Desember 2019 aangemeld, maar die eerste voorkoms van hierdie siekte het meer as drie weke vroeër op 8 Desember 2019 plaasgevind. Die mark is op 1 Januarie 2020 gesluit, en mense wat tekens en simptome van die koronavirusinfeksie getoon het, is geïsoleer. Meer as 700 mense, onder wie meer as 400 gesondheidsorgwerkers wat in noue kontak met moontlik besmette individue gekom het, is aanvanklik gemonitor. Na die ontwikkeling van 'n spesifieke diagnostiese PCR-toets vir die opsporing van die infeksie, is die teenwoordigheid van CoV-2-virus later by 41 mense in die oorspronklike Wuhan-groep bevestig, van wie twee later na berig word 'n getroude paartjie was, een van hulle was nie in die mark teenwoordig nie, en nog drie wat van dieselfde familie was wat by die seekosstalletjies van die mark gewerk het. Die eerste bevestigde sterfgeval van die koronavirusinfeksie het op 9 Januarie 2020 plaasgevind.
Op 20 Januarie 2020 dring die Chinese premier Li Keqiang aan op beslissende en effektiewe pogings om die longontsteking-epidemie te bekamp wat deur 'n nuwe koronavirus veroorsaak word,. Teen 23 Januarie 2020 het ten minste 25 sterftes plaasgevind, almal in China, en daar is bewyse van oordrag van mens tot mens. Uit uitgebreide toetsing het meer as 600 bevestigde gevalle aan die lig gekom, van wie sommige gesondheidsorgwerkers is.
Diagnose
Die WGO het verskeie RNS-toetsprotokolle vir SARS-CoV-2, die virus wat covid-19 veroorsaak, gepubliseer, met die eerste op 17 Januarie 2020. Toetsing behels 'n trutranskripsie-polimerase kettingreaksie (rRT-PCR) in teenwoordige tyd. Die toets kan op sputum- of bloedmonsters gedoen word. Uitslae is oor die algemeen binne enkele ure tot 'n paar dae beskikbaar.
Regerings se teenmaatreëls en strategieë om virus te bekamp
Nie-farmaseutiese aksies wat geneem kan word om die uitbraak te bestuur, sluit persoonlike voorkomende maatreëls in (soos in die afdeling hierbo beskryf), soos handhigiëne, gesigmaskers en selfkwarantyn; gemeenskapsmaatreëls wat gemik is op sosiale afstand soos om skole te sluit en om massa-byeenkomste te kanselleer; aandklokreëlings, gemeenskapsbetrokkenheid om aanvaarding en deelname aan sulke intervensies aan te moedig; sowel as omgewingsmaatreëls soos ontsmetting van oppervlaktes.
Suid-Afrika
President Cyril Ramaphosa het op 27 Februarie 2020 aangekondig dat Suid-Afrika minstens 132 Suid-Afrikaners sal ontruim uit Wuhan, die episentrum van die koronavirus-uitbraak in China. Hy het gesê dat die regering beraam het dat daar 199 Suid-Afrikaners in Wuhan is, van wie 132 op hierdie stadium besluit het om terug te keer. "Hierdie landgenote leef tans onder inperkingsmaatreëls na die uitbreek van die koronavirus", het hy gesê en bygevoeg dat geen van die Suid-Afrikaners, blykbaar meestal studente, met die virus gediagnoseer is nie en ook nie enige simptome daarvan toon nie. 'n Groep van 114 Suid-Afrikaners wat gerepatrieer is uit Wuhan, China, die episentrum van die covid-19-uitbraak, het op 14 Maart 2020 in Polokwane aangekom. Die groep het in die Protea Hotel se The Ranch Resort gebly waar hulle in kwarantyn gehou is vir 21 dae. Die hele groep is weereens getoets en as veilig verklaar op 29 Maart, waarna hulle vrygestel is om te vertrek na hulle onderskeie families tuis.
Tanzanië
Op 16 Maart is die eerste geval in Tanzanië bevestig.
Broodkrummels (navigasie)
Programme
Rekenaarprogramme maak ook algemeen van broodkrummels gebruik. So kan 'n installasieprogram byvoorbeeld die stappe waardeur gegaan word aandui en die huidige stap uitlig. Dit skep 'n visuele aanduiding van die vordering wat gemaak word.
Veganisme
Onderskeid word soms getref tussen die verskillende kategorieë van veganisme. Dieetveganiste (soms word na hul verwys as streng vegetariërs of volgelinge van 'n plant-gebaseerde dieet) vermy die verbruik van diereprodukte, nie net vleis nie maar ook eiers, suiwelprodukte, en ander dierlike stowwe. Dieetveganiste is dikwels meer gefokus op die gesondheidsaspekte van onverwerkte voedsel en verbruik, as sodanig, heuning of dra klere wat diereprodukte insluit (byvoorbeeld leer of wol). Die term etiese veganis is dikwels van toepassing op diegene wat nie net 'n vegetariese dieet volg nie, maar die filosofie na ander gebiede van hul lewens uitbrei en hul verset teen die gebruik van diereprodukte vir enige doel. 'n Ander term is omgewingsveganis wat verwys na die vermyding van dierlike produkte op die veronderstelling dat die oes van diere of industriële boerdery van diere die omgewing beskadig en onvolhoubaar is.
Gesondheidsvoordele
Volgens die dieetkundige, Winston Craig,  in die American Journal of Clinical Nutrition 2009,  is veganiste geneig om maerder te wees met laer cholesterol en laer bloeddruk. Faktore wat verband hou met 'n streng vegetariese dieet wat beskou kan word as kanker-beskermend, sluit in 'n verhoogde inname van vrugte en groente; afwesigheid van vleis; bronne van vegan proteïen, insluitend soja proteïen; en 'n tipies laer liggaamsmassa-indeks (BMI).
Rou veganisme
Rou veganisme is 'n dieet wat die konsepte van veganisme en die rou kosneiging kombineer. Dit sluit al die voedsel en produkte van dierlike oorsprong uit, sowel as kos wat by 'n temperatuur bo 48 °C (118 °F) gaargemaak is.
Hemelewenaar
Die hemelewenaar is ’n groot sirkel aan die denkbeeldige hemelruim, op dieselfde vlak as die aarde se ewenaar. Dit is dus ’n verlenging van die ewenaar in die ruimte en verdeel die hemelruim in ’n noordelike en suidelike halfrond. Die hoek tussen die hemelewenaar en die sonnebaan is sowat 23,4°.
Visse (sterrebeeld)
Die Visse (Latyn: Pisces) is ’n sterrebeeld van die Diereriem. Die simbool daarvan is. Dit is tussen die Waterdraer in die weste en die Bul in die ooste geleë. Die sonnebaan en die hemelewenaar kruis mekaar in dié sterrebeeld en die Maagd.
Paralimpiese Somerspele 1968
Deelnemende nasies
Hier volg 'n alfabetiese lys van al die Nasionale Paralimpiese Komitees wat deelgeneem het. Waar beskikbaar word die aantal atlete per land in hakies aangedui: • 4
Charles Robberts Swart
Politieke loopbaan
Swart is in 1960 as goewerneur-generaal aangestel. Soos sy voorganger, dr. E.G. Jansen, het hy geweier om die eed van trou aan Koningin Elizabeth II af te lê of die seremoniële uniform van die amp te dra. In 'n referendum later daardie jaar onder die wit minderheidkiesers is 'n regeringsvoorstel aanvaar om 'n republiek te stig. In 1961, ná die ondertekening van die nuwe republikeinse Grondwet wat deur die parlement aanvaar is, het hy die Britse koningin gevra om hom van sy pos te onthef en het die parlement hom tot staatspresident verkies, die nuwe pos wat die Britse monarg en die goewerneur-generaal as seremoniële staatshoof vervang het.
Gordel
In moderne tye het mense gordels begin te dra in die 1920's, toe broekmiddels tot 'n laer lyn gesak het. Voor die 1920's was gordels meestal 'n dekoratiewe item, en het hul verband gehou met militêre uitrustings. In sport, was 'n broek met gordellissies reeds teenwoordig in die 19de eeu. Vandag is dit algemeen vir mans om 'n gordel aan hul langbroeke te dra.
Zindziswa Mandela
Biografie
Sy het regte studeer aan die Universiteit van Kaapstad, waar sy in 1985 'n BA verwerf het.
Twitter-kontroversie
In Junie 2019, terwyl sy die ambassadeur in Denemarke was, was daar op Mandela se Twitter-rekening 'n reeks plasings met toenemend sterk taal, waar sy "bewende wit lafaards wat die stelende verkragter-afstammelinge van Van Riebeck (sic) is" bespreek het, en "ongenooide besoekers wat nie wil weggaan" wat aansienlike kontroversie veroorsaak het. Mandela-Hlongwane het vroeër daardie maand haar 'diep, suiwer onvoorwaardelike liefde en respek' uitgespreek teenoor 'CIC' (leier) van die Ekonomiese Vryheidsvegters (EFF), Julius Malema.
Terwyl sy deur die Departement van Internasionale Betrekkinge en Samewerking (DIRCO) ondersoek is vir die oortreding van hul beleid oor sosiale media, het Mandela uitdagend gebly en getwiet "ek is nie aanspreeklik teenoor enige blanke man of vrou vir my persoonlike siening nie. Geen miesies of baas hier nie. Kom oor julleself #OurLand". Sy is deur die minister van buitelandse sake, Naledi Pandor, beveel om "haarself as 'n diplomaat te gedra" en om die departement se sosialemediabeleid te volg. Die voormalige president Thabo Mbeki het kommer oor haar uitlatings uitgespreek en haar sienings is as haatspraak deur die ANC-veteraan Mavuso Msimang beskryf, terwyl haar opinies steun van die EFF en die premier van KwaZulu-Natal Sihle Zikalala gekry het. Haar twiets is naby die einde van haar termyn van vier jaar as ambassadeur in Denemarke geplaas.